અમદાવાદના એક પ્રોડક્શન હાઉસમાં VFX આર્ટિસ્ટ તરીકે કાર્ય કરતા હાર્દિક ઠુંબર કહે છેે, ‘ફિલ્મમાં જે ધોધનાં દૃશ્યો જોવા મળે છે તેના માટે ૧૦૮ દિવસનો સમય લાગ્યો હતો તેવી વાત છે. પાણી તેમજ ધોધને લગતી ઇફેક્ટ માટે રિયલ ફ્લો નામનું સોફ્ટવેર ઉપયોગમાં લેવામાં આવે છે. આટલો મહાકાય ધોધ બતાવવા માટે સૌપ્રથમ એક નાના એવા સામાન્ય ધોધનું શૂટિંગ કરવામાં આવે છે. બાદમાં તેને રિયલ ફ્લો જેવા સોફ્ટવેરમાં એક્સટેન્ડ કરવામાં આવે છે અને જોઈએ તેટલું કદ આપવામાં આવે છે. એક્સટેન્ડ કર્યા બાદ ફિનિશિંગ અને ઇફેક્ટ જેટલી ચોક્કસ રીતે આપવામાં આવે તેટલો ધોધ વધુ વાસ્તવિક લાગે છે. ધોધમાંથી ઊડતાં પાણીના છાંટાની ઇફેક્ટની પાર્ટિકલ ઇફેક્ટ કહેવામાં આવે છે. રેતી, પાણીના કણ વગેરે જેવાં તત્ત્વો ઉમેરવા ૩ડ્ઢજ-સ્છઠ જેવા સોફ્ટવેરનો ઉપયોગ કરવામાં આવે છે.’